CELEX: 62021TN0334
Language: mt
Date: 2021-06-12 00:00:00
Title: Kawża T-334/21: Rikors ippreżentat fit-12 ta’ Ġunju 2021 – Mendes de Almeida vs Il-Kunsill

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/46
            
         
      Rikors ippreżentat fit-12 ta’ Ġunju 2021 – Mendes de Almeida vs Il-Kunsill
      (Kawża T-334/21)
      (2021/C 320/52)
      Lingwa tal-kawża: il-Portugiż
      
         Partijiet
      
      
         Rikorrent: Ana Carla Mendes de Almeida (Sobreda, il-Portugall) (rappreżentanti: R. Leandro Vasconcelos u M. Marques de Carvalho, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kunsill tat-8 ta’ Marzu 2021 dwar l-ilment u l-ilment komplementari mressqa mir-rikorrenti bis-saħħa tal-Artikolu 90(2) tar-Regolamenti tal-Persunal tal-Unjoni Ewropea kontra d-Deċiżjoni ta’ Implimentazzjoni tal-Kunsill (UE) 2020/1117 tas-27 ta’ Lulju 2020 li taħtar il-Prosekuturi Ewropej tal-Uffiċċju tal-Prosekutur Pubbliku Ewropew (ĠU 2020, L 244, p. 18), fil-parti fejn din taħtar lil José Eduardo Moreira Alves d’Oliveira Guerra, wieħed mit-tliet kandidati inizjalment innominati mill-Portugall, fil-kariga ta’ Prosekutur Ewropew tal-Uffiċċju tal-Prosekutur Pubbliku Ewropew bħala membru tal-persunal temporanju fil-grad AD 13, għal perijodu ta’ tliet snin li ma jistax jiġġedded, mid-29 ta’ Lulju 2020.
               
            
                  —
               
               
                  tannulla d-Deċiżjoni ta’ Implimentazzjoni tal-Kunsill (UE) 2020/1117 tas-27 ta’ Lulju 2020 li taħtar il-Prosekuturi Ewropej tal-Uffiċċju tal-Prosekutur Pubbliku Ewropew, fil-parti fejn din taħtar lil José Eduardo Moreira Alves d’Oliveira Guerra fil-kariga ta’ Prosekutur Ewropew tal-Uffiċċju tal-Prosekutur Pubbliku Ewropew bħala membru tal-persunal temporanju fil-grad AD 13, għal perijodu ta’ tliet snin li ma jistax jiġġedded, mid-29 ta’ Lulju 2020;
               
            
                  —
               
               
                  tikkundanna lill-Kunsill tal-Unjoni Ewropea għall-ispejjeż taż-żewġ partijiet.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1)
               
               
                  L-ewwel motiv, ibbażat fuq żball manifest ta’ evalwazzjoni, inkwantu l-Kunsill iqis li ma huwiex “Awtorità tal-Ħatra” (“AIPN”) skont l-Artikolu 1(1) u (2) tar-Regolamenti tal-Persunal, moqri flimkien mal-Artikolu 6 tal-Kondizzjonijiet tal-impjieg applikabbli għall-aġenti l-oħra, meta jipproċedi għall-ħatra tal-Prosekuturi Ewropej skont l-Artikolu 96(1) tar-Regolament 2017/1939.
               
            
                  2)
               
               
                  It-tieni motiv, ibbażat fuq ksur tar-regoli applikabbli għall-ħatra tal-Prosekuturi Ewropej li jiggarantixxu l-prinċipju ta’ indipendenza tal-Uffiċċju tal-Prosekutur Pubbliku Ewropew. Ir-rikorrenti tinvoka li l-kontestazzjoni mill-Gvern Portugiż, permezz ta’ ittra mibgħuta lill-Kunsill tal-Unjoni Ewropea fid-29 ta’ Novembru 2019, tal-klassifikazzjoni magħmula mill-bord tal-għażla msemmi fl-Artikolu 14(3) tar-Regolament (EU) 2017/1939, tal-kandidati proposti mill-gvern tagħhom stess, liema kontestazzjoni kienet tindika kandidat differenti minn dak tal-preferenza tiegħu u l-aċċettazzjoni ta’ dan il-kandidat mil-Kunsill, tqiegħed inkwistjoni l-istruttura tal-proċedura ta’ ħatra tal-Prosekuturi Ewropej.
               
            
                  3)
               
               
                  It-tielet motiv, ibbażat fuq żball manifest dwar il-motivi tad-deċiżjoni. Ir-rikorrenti tallega, b’mod partikolari, li l-ittra tad-29 ta’ Novembru 2019, mibgħuta mill-Gvern Portugiż lill-Kunsill, kienet tinkludi żewġ żbalji gravi rrikonoxxuti bħala tali mill-Gvern innifsu. Dawn kienu, ir-riferiment għall-kandidat ippreferit tal-Gvern Portugiż, għal sitt darbiet bħala “Assistent Prokuratur Ġenerali José Guerra”, u l-affermazzjoni li l-istess prokuratur kellu pożizzjoni investigatorja u akkużatorja f’kawża importanti fil-qasam ta’ reati kontra l-interessi finanzjarji tal-Unjoni Ewropea.
               
            
                  4)
               
               
                  Ir-raba’ motiv, ibbażat fuq użu ħażin ta’ poter. Ir-rikorrenti tallega li l-għanijiet li bis-saħħa tagħhom ġew attribwiti l-kompetenzi lill-Kunsill tal-Unjoni Ewropea fl-ambitu tal-proċedura ta’ selezzjoni u ta’ ħatra tal-Prosekuturi Ewropej, jikkonsistu f’li tiġi żgurata l-indipendenza tal-organu kif ukoll li jiġu maħtura kandidati nazzjonali iktar ikkwalifikati u li joffru l-garanziji kollha ta’ indipendenza għall-eżerċizzju tal-inkarigu ta’ Prokuratur Ewropew.
               
            
                  5)
               
               
                  Il-ħames motiv, ibbażat fuq ksur tad-dritt għal amministrazzjoni tajba. Ir-rikorrenti tallega li, sa fejn il-Kunsill eskluda il-parir tal-bord tal-għażla, u, għalhekk, tal-ordni ta’ prijorità bbażat fuq ir-riżultat tal-evalwazzjoni ta’ dan il-kumitat, motiv ġenerali fil-forma ta’ sempliċi riferiment singolu għal “evalwazzjoni differenti tal-merti tal-kandidati mwettqa fl-istanzi preparatorji kompetenti tal-Kunsill” huwa ekwivalenti għal assenza total ta’ motivazzjoni li ma tippermettix lir-rikorrenti tkun taf bil-motivazzjoni għalfejn hija ġiet eskluża.
               
            
                  6)
               
               
                  Is-sitt motiv, ibbażat fuq il-ksur tal-prinċipju ta’ ugwaljanza fit-trattament u ta’ nondiskriminazzjoni. Ir-rikorrenti tallega li l-Kunsill, billi għamel “evalwazzjoni differenti tal-merti tal-kandidati mwettqa fl-istanzi preparatorji kompetenti tal-Kunsill” sa fejn għandha x’taqsam ir-rikorrenti, kiser il-prinċipju ta’ ugwaljanza fit-trattament u ta’ nondiskriminazzjoni.